section_heading: Značenje
paragraph_text: Sam oblik tumači se križem na kojem je raspet Isus Krist. Gornja (kraća) vodoravna linija predstavlja pločicu, na kojoj je bio natpis INRI tj. lat. "Iesus Nazarenus Rex Iudaeorum" (hrv. Isus Nazarećanin Kralj židovski). Poncije Pilat je naredio, da se ta pločica zakvači iznad raspetoga Isusa, prema Evanđelju po Ivanu (Iv, 19,19). Niža (duža) vodoravna linija predstavljala je gredu za koju su prikovane Isusove ruke.